《因举楞严经七处徵心成颂》
宋代·释清远

善逝明知直不邪，要穷妄识是空花。故令庆喜推心目，胜相初空始出家。

在内何缘昧肝胃，相知在外又成差。琉璃比眼还同境，闭障开明未有涯。

合处随生难定体，根尘兼带转蓬麻。世间一切都无著，水陆空行作翳瑕。

七处无归全失措，从兹始得遍河沙。

作者简介：释清远（一○六七～一一二○），号佛眼，临邛（今四川邛崃）人。俗姓李。年十四出家，尝依毗尼。南游江淮间，遍历禅席，师事五祖演禅师七年。后隐居四面山大中庵，又住崇宁万寿寺。继住舒州龙门寺十二年。徽宗政和八年（一一一八），奉敕住和州褒禅山寺（《古尊宿语录》卷二九）。踰年，以疾辞，归隐蒋山之东堂。为南岳下十四世，五祖演禅师法嗣。宣和二年卒，年五十四。事见《筠溪集》卷二四《和州褒山佛眼禅师塔铭》，《嘉泰普灯录》卷一一、《五灯会元》卷一九有传。